අග්‍රගණ්‍ය කලාකරු සෝලියස් මෙන්දිස් විසින් නිර්මිත අතිරමණීය මූර්ති හා බිතුසිතුවම් කැලණි විහාරයේ චිත්‍රණය වූයේ ද හෙලේනා විජයවර්ධන මැතිනියගේ පූර්ණ අනුග්‍රහයෙනි. භාරතයේ සුප්‍රසිද්ධ චිත්‍ර ශිල්පියෙකු වූ නන්දලාල් බෝස් ලවා කැලණි විහාරයේ බිතුසිතුවම් ඇඳ ගැනීමට එවකට විහාරස්ථානයේ භාරකරු ලෙස ක්‍රියා කළ ඩී.සී. විජයවර්ධන මහතාට අවශ්‍ය වුවත්, එතරම් දීර්ඝ කාලයක් මෙරට රැඳී සිටීමට භාරතයේ චිත්‍ර ශිල්පියාට නොහැකි බව දන්වා සිටියේය. මෙම අති වගකීම් සහිත කටයුත්තට මෙරටින්ම දක්ෂ චිත්‍ර ශිල්පියෙකු සොයා දීමට උදව් කිරීමට නන්දලාල් බෝස් මහතා එකඟ විය. ඒ අනුව ඩී.බී. ධනපාල මහතා ද සමග ලංකාව පුරා සංචාරය කරමින් දක්ෂ චිත්‍ර ශිල්පියකු සොයා ගැනීමට ඔවුහු උත්සාහ කළහ. මෙම දෙදෙනා මීගමුව ප්‍රදේශයේ කළ සංචාරයක දී විහාරයක ඇඳ තිබූ චිත්‍ර පිළිබඳව පැහැදී ඒවා ඇඳි චිත්‍ර ශිල්පියා සොයා ගත්තේය. ඔහු සෝලියස් මැන්දිස්ය.
එවකට විහාරස්ථානයේ භාරකරු වූයේ කව්ද?
ඩී.සී. විජයවර්ධන